**Ministru kabineta noteikumu projekta „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” ieviešanas nosacījumu pilnveidošana. Projekts paredz veikt redakcionālus precizējumus un noteikt skaidrākus nosacījumus pievienotās vērtības nodokļa (turpmāk - PVN) izmaksu par organizētajām apmācībām attiecināšanai.Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20.panta 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016. gada 14. jūnija noteikumiem Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk – Noteikumi Nr. 365) Darbības programmas„Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” (turpmāk – 1.2.2.3. pasākums) ietvaros ar Latvijas Tirdzniecības un rūpniecības kameru, Latvijas Investīciju un attīstības aģentūru, Latvijas Informācijas un komunikācijas tehnoloģijas asociāciju ir noslēgti līgumi 15,1 milj. *euro* apmērā, ietverot Eiropas Reģionālās attīstības fonda (turpmāk – ERAF) finansējumu 6,9 milj. *euro* apmērā. Noteikumu Nr. 365 33. punkts nosaka attiecināmas projekta īstenošanas izmaksu pozīcijas, cita starpā, 33.3. apakšpunkts nosaka, ka PVN ir attiecināms, ja projekta iesniedzējs to nevar atgūt atbilstoši normatīvajiem aktiem nodokļu politikas jomā. Vienlaikus šī PVN attiecināmības iespēja ir jāskata kopsakarā ar PVN attiecināmības horizontālajiem nosacījumiem, kas ietverti arī Eiropas Komisijas 2018. gada 30. oktobra vadlīnijās[[1]](#footnote-1) (turpmāk – Vadlīnijas) par PVN attiecināmību, kur noteikts, ka PVN attiecināmība ir jānosaka katrā gadījumā atsevišķi, ņemot vērā darbības ieņēmumus un iespēju atgūt PVN.Projektu ieviešanas gaitā secināts, ka PVN izmaksas par organizētajām apmācībām nav iespējams segt no ERAF izmaksām, jo šādas izmaksas Vadlīniju izpratnē ir atzīstamas par neattiecināmajām izmaksām. Finansējuma saņēmējiem līdz šim dažādos veidos (semināros, sanāksmēs, rakstiskā formā) ir sniegti skaidrojumi par PVN izmaksu par organizētajām apmācībām attiecināšanas no ERAF izmaksām ierobežojumiem. Turpmāk gala labuma guvēji - komersanti PVN atskaita Pievienotās vērtības nodokļa likumā noteiktajā kārtībā. Izņēmums attiecināms uz finansējuma saņēmēju “Latvijas Investīciju un attīstības aģentūra”, kas ir Ekonomikas ministrijas padotības iestāde un atbilstoši normatīvajiem aktiem nodokļu politikas jomā PVN nevar atgūt. No 1.2.2.3. pasākumā apstiprinātajiem un uzsāktajiem projektiem PVN attiecināmajās izmaksās ir iekļauts tikai Latvijas Investīciju un attīstības aģentūras projektā. Grozījumiem nav finansiālas ietekmes uz valsts budžetu.Noteikumu Nr. 365 57.1 punktā norādīts, ka lēmumu par komercdarbības atbalsta piešķiršanu projektu ietvaros var pieņemt līdz 2021. gada 30. jūnijam. Ņemot vērā, ka Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (ES Oficiālais Vēstnesis, 2014. gada 26. jūnijs, Nr. L 187/1) (turpmāk – Komisijas regula Nr. 651/2014) darbības termiņi provizoriski tiks pagarināti 2020. gadā un, lai nebūtu jāveic atkārtoti grozījumi Noteikumos Nr. 365 attiecībā uz termiņu, līdz kuram var pieņemt lēmumu par komercdarbības atbalsta piešķiršanu, nepieciešami redakcionāli precizējumi Noteikumu Nr. 365 57.1 punktā, norādot atsauci tikai uz Komisijas regulas Nr. 1407/2013 7. panta 4. punktu un 8. pantu un Komisijas regulas Nr. 651/2014 58. panta 4. punktu, kā arī redakcionāli precizējumi Noteikumu Nr. 365 66. punktā attiecībā uz datu glabāšanas nosacījumiem arī Centrālajai finanšu un līgumu aģentūrai, kas pieņem lēmumu par komercdarbības atbalsta piešķiršanu finansējuma saņēmējam (Latvijas Tirdzniecības un rūpniecības kamera, Latvijas Investīciju un attīstības aģentūra, Latvijas Informācijas un komunikācijas tehnoloģijas asociāciju) un gala labuma guvējam Latvijas Investīciju un attīstības aģentūras projekta ietvaros.Finansējuma saņēmēji par grozījumiem Noteikumos Nr. 365 oficiāli tiks informēti pēc to apstiprināšanas Ministru kabinetā. Tiks izvērtēta grozījumu finansējuma saņēmēju noslēgtajos līgumos ar Centrālo finanšu un līgumu aģentūru nepieciešamība.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta pasākuma mērķa grupa jeb gala labuma guvēji – pašnodarbinātas personas, sīkie (mikro), mazie, vidējie un lielie komersanti, kuriem atbalsts tiek sniegts saskaņā ar Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projektā ir iekļautas tiesību normas, kas izriet no Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek ieviesta Eiropas Savienības tiesību akta - Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, Komisijas Regulas (ES) Nr. 1407/2013 (2013. gada 18. decembris) par Līguma par Eiropas Savienības darbību 107. un 108. panta piemērošanu *de minimis* atbalstam prasības. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1407/2013 7. panta 4. punkts un Komisijas regulas Nr. 651/2014 58. panta 4. punkts  | Projekta 3. punkts | Ieviesta pilnībā  | Neparedz stingrākas prasības |
| Komisijas regulas Nr. 1407/2013 6. panta 4. punkts un Komisijas regulas Nr. 651/2014 12. panta 1. punkts  | Projekta 4. punkts  | Ieviesta pilnībā  | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Ekonomikas ministrijas un Ministru kabineta tīmekļvietnē. |
| 2. | Sabiedrības līdzdalība projekta izstrādē | Projekts 2019. gada 30. decembrī tika ievietots:1) Ekonomikas ministrijas tīmekļvietnē sadaļā “Sabiedrības līdzdalība” – “Diskusiju dokumenti”<https://em.gov.lv/lv/Ministrija/sabiedribas_lidzdaliba/diskusiju_dokumenti/>2) Ministru kabineta tīmekļvietnē sadaļa “Sabiedrības līdzdalība” – “Ministru kabineta diskusiju dokumenti”<https://www.mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Komentāri nav saņemti |
| 4. | Cita informācija | Sabiedrību pēc projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde un Centrālā finanšu līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs R. Nemiro

Vīza:

Valsts sekretāra pienākumu izpildītājs,

Juridiskā departamenta direktors K. Lore

Rogule-Lazdiņa, 67013002

Una.Rogule-Lazdina@em.gov.lv

1. <https://ec.europa.eu/regional_policy/sources/docgener/informat/2014/guidance_eligibility_vat.pdf> [↑](#footnote-ref-1)